Na osnovu Odluke Vijeća Univerziteta u Sarajevu-Fakulteta sporta i tjelesnog odgoja, broj: 01-195/25 od 13.01.2025. godine i Odluke Senata Univerziteta u Sarajevu o davanju saglasnosti na raspisivanje konkursa za izbor akademskog osoblja, broj: 01-1-139/25 od 29.01.2025. godine, *r a s p i s u j e s e*:

**KONKURS**

**za izbor u istraživačko zvanje**

1. Stručni savjetnik za oblast Kineziološka edukacija u Institutu za sport Univerziteta u Sarajevu - Fakulteta sporta i tjelesnog odgoja – 1 izvršilac sa punim radnim vremenom

Pored općih uslova propisanih Zakonom o radu, kandidati treba da ispunjavaju uslove iz člana 31. Zakona o naučnoistraživačkoj djelatnosti („Službene novine Kantona Sarajevo“, broj:26/16).

**Uslovi za izbor:** ***Stručni savjetnik***: naučno zvanje doktora nauka iz oblasti za koju se bira ili stepen trećeg ciklusa studija iz oblasti za koju se bira sa prosječnom ocjenom na prvom, drugom i trećem ciklusu studija najmanje 8 ili 3,5; pokazane naučnoistraživačke sposobnosti.

**Uz svojeručno potpisanu prijavu, kandidati za izbor u gore navedeno zvanje treba da prilože sljedeće dokaze o ispunjavanju uvjeta za izbor, kako slijedi:**

1. Biografiju (CV) i spisak objavljenih naučnih radova, projekata, patenata ili orginalnih metoda iz oblasti za koju se vrši izbor (u printanoj i elektronskoj formi);
2. Odgovarajuće diplome o stečenom obrazovanju;
3. Rješenje/a o priznatim inostranim visokoškolskim kvalifikacijama ukoliko su gore navedene diplome/a stečene – van područja BiH - original/e ili ovjerenu/e fotokopiju/e;
4. Podatke o nagradama i priznanjima u vezi sa odgovarajućom naučnom oblasti, ukoliko kandidat iste posjeduje;
5. Izvod iz matične knjige rođenih;
6. Uvjerenje o državljanstvu ne starije od šest mjeseci;
7. Uvjerenje o ostvarenoj prosječnoj ocjeni na prvom, drugom i trećem ciklusu studija.
8. Dokaz o pokazanim naučnoistraživačkim sposobnostima.
9. Ostalu dokumentaciju (reference) kojom kandidat dokazuje da ispunjava uvjete za izbor u zvanje u skladu sa članom 31. Zakona o naučnoistraživačkoj djelatnosti („Službene novine Kantona Sarajevo“, broj:26/16).

Sa izabranim kandidatom zaključit će se Ugovor o radu sa punim radnim vremenom na određeno vrijeme na period izbora u zvanje u skladu sa odredbama Zakona o naučnoistraživačkoj djelatnosti („Službene novine Kantona Sarajevo“, broj:26/16).

**Kandidati koji se prijavljuju za izbor u istraživačko zvanje dužni su da u svojoj prijavi naznače zvanje i oblast za koje se prijavljuju; u suprotnom takva prijava će se smatrati neurednom i neće biti razmatrana.**

***Kandidati dokumente dostavljaju u orginalu ili ovjerenoj kopiji.***

***Konkurs ostaje otvoren 15 dana počev od narednog dana od dana objavljivanja.***

***Nepotpune i neblagovremene prijave neće se uzimati u razmatranje.***

***Prijave sa dokazima o ispunjavanju uvjeta predviđenih konkursom dostaviti neposredno ili putem pošte preporučeno na adresu: Univerzitet u Sarajevu – Fakultet sporta i tjelesnog odgoja Univerziteta u Sarajevu, Patriotske lige 41, 71000 Sarajevo.***

***Kandidati su dužni na zatvorenoj koverti naznačiti ime i prezime i adresu stanovanja. Kontakt osoba Vedrana Bijedić-Brkić, telefon za informacije: 033/211-537.***